Saimaannorpan ja lohen suojeluun merkittävä lahjoitus kuopiolaiselta: yli neljä miljoonaa euroa - Savon Sanomat
Kotimaa 11.09.2017 16:49
Saimaannorpan ja lohen suojeluun merkittävä lahjoitus kuopiolaiselta: yli neljä miljoonaa euroa
Kuva: Aki Ahveninen
Saimaannorpan suojelua tukeva Nestorisäätiö on saanut merkittävän lahjoituksen. Säätiön perustaja, metsänhoitaja Arto Frey lahjoitti heinäkuussa säätiölle tukevan salkun pörssiosakkeita, reaaliarvoltaan yli neljä miljoonaa euroa.
Nestorisäätiön hallituksen puheenjohtaja Tuula Kurikan mukaan lahjoitus on säätiön ja saimaannorpan suojelun kannalta todella merkittävä.